71 
Den her givne Fremstilling af den Lagrække, som i Danmark 
følger ovenpaa Skrivekridtet, liar maaske i nogen Grad tabt i Over¬ 
skuelighed, ved at der er medtaget en Del for Begrundelsen nød¬ 
vendige Enkeltheder, og ved at den tidligere brugte Terminologi er 
foreslaaet temmelig gennemgribende ændret. For at bøde paa denne 
Mangel har jeg sammenstillet liosstaaende skematiserede Oversigt, til 
hvilken der dog er at bemærke, at Sundkrog Lagenes Placering er 
tvivlsom, og at de anførte Maal ikke bør tages altfor bogstaveligt. 
Mægtigheden af Danien’ets Kalksten kendes i Virkeligheden ikke, og 
de andre Tal skal kun udtrykke, at de paagældende Lags Mægtighed 
i Reglen ligger indenfor de angivne Grænser. 
I det foregaaende er der ganske gaaet udenom ethvert Forsøg 
paa at parallelisere de danske Lag med udenlandske Aflejringer, 
skønt en saadan Sammenligning med det vesteuropæiske Tertiær 
vilde være af den største Interesse. Men man staar her overfor en 
Opgave, som frembyder store Vanskeligheder, fordi de danske Af¬ 
lejringer, selv om de i Reglen ingenlunde er fossilfattige, dog kun 
har yderst faa Forsteninger fælles med de engelske og franske Dan¬ 
nelser, paa Grundlag af hvilke den ældre Tertiærtids Kronologi i det 
væsentlige er opbygget. En Sammenligning Lag for Lag er derfor 
udelukket, og de Slutninger, man drager, maa blive prægede af 
nogen Usikkerhed. Man har her i Virkeligheden kun to nogen¬ 
lunde faste Udgangspunkter, nemlig Bestemmelsen af Lillebeltsleret 
som samtidigt med London Clay og von Koenen’s Udtalelse om 
Alderen af Faunaen fra Vestre Gasværk. 
Der er ingen Grund til at tvivle om, at Lillebeltsleret stammer 
fra samme Tidsafsnit som London Clay, og for saa vidt er dette 
Støttepunkt godt nok. Men formelt er der det kedelige, at der ikke 
er Enighed om, hvorvidt selve London Clay bør henregnes til den 
ene eller den anden Etage. Von Koenen trak i sin Tid Grænsen 
mellem Paleocæn og Eocæn under London Clay, og paa dette Stand¬ 
punkt er man ble ven staaende saavel i Tyskland som hos os, 
medens man i Frankrig har skudt den nævnte Grænse opad, hvor¬ 
ved London Clay er kommet i Øvre-Paleocæn; den franske Grænse 
imellem Paleocæn og Eocæn er saaledes den samme som Englæn¬ 
dernes Grænse mellem deres Nedre- og Mellem-Eocæn. Til dette i 
sig selv jo mindre væsentlige Spørgsmaal kan man ikke tage Stilling 
paa Grundlag af hverken danske eller tyske Forhold; det fore¬ 
kommer mig derfor rigtigst at optage den franske Synsmaade og som 
Følge deraf ogsaa betegne vort Lillebeltsler som hørende til Øvre- 
Paleocæn. 
Von Koenen’s Bearbejdelse af Forsteningerne fra Vestre Gasværk 
og Beskaffenheden af dette Materiale er tidligere bleven omtalte. Der 
